Κάθριν Ο' Χάρα

Η **Κάθριν Ανν Ο' Χάρα** (Catherine Anne O'Hara, 4 Μαρτίου 1954 - 30 Ιανουαρίου 2026) ήταν Καναδο-Αμερικανίδα ηθοποιός, κωμικός και σεναριογράφος. Η καριέρα της εκτείνεται περισσότερα από 50 χρόνια. Ξεκίνησε με σκετς και αυτοσχεδιασμό σε κωμικούς ρόλους για την τηλεόραση και τον κινηματογράφο προτού αναλάβει δραματικούς ρόλους. Έλαβε αρκετά βραβεία και διακρίσεις, μεταξύ των οποίων δύο βραβεία Έμμυ, μια Χρυσή Σφαίρα και δύο βραβεία Guild. Οι ταινίες στις οποίες εμφανίστηκε η Ο' Χάρα είχαν κέρδη πάνω από $4.3 δις παγκοσμίως. Έλαβε το αξίωμα του Τάγματος του Καναδά το 2017.

Η Ο' Χάρα ξεκίνησε την καριέρα της στη κωμική σειρά *Second City Television* (1976-1984), για την οποία κέρδισε το βραβείο Έμμυ. Απέκτησε αναγνωρισιμότητα μετά τη συμμετοχή της στις ταινίες *[[Μετά τα Μεσάνυχτα (ταινία, 1985)|Μετά τα Μεσάνυχτα]]* (1985), *Φλογισμένες σχέσεις* (1986), *[[Ο Σκαθαροζούμης]]* (1988), *[[Μόνος στο Σπίτι]]* (1990) και *[[Μόνος στο Σπίτι 2: Χαμένος στη Νέα Υόρκη]]* (1992). Συχνά συνεργάστηκε με τον Κρίστοφερ Γκεστ, συμμετέχοντας στις mockumentary ταινίες του *Waiting for Guffman* (1996), *Σκυλίσια ζωή* (2000), *Θριαμβευτική επιστροφή* (2003) και *Χόλιγουντ: Η πόλη των ευκαιριών* (2006). Υπήρξε και ηθοποιός φωνής στις ταινίες *[[Χριστουγεννιάτικος Εφιάλτης]]* (1993), *[[Το Κοτοπουλάκι (ταινία, 2005)|Το Κοτοπουλάκι]]* (2005), *[[Πέρα από το Φράχτη (ταινία)|Πέρα από το Φράχτη]]*, *Το τερατόσπιτο* (2006), *Στη χώρα των μαγικών πλασμάτων* (2009), *[[Frankenweenie (ταινία, 2012)|Frankenweenie]]* (2012), *[[Στο Στοιχείο Τους]]* (2023) και *[[Το Ατίθασο Ρομπότ]]* (2024).

Η Ο' Χάρα αναβίωσε τη καριέρα της με τον ρόλο της Moira Rose στην κωμική σειρά του CBC *Schitt's Creek* (2015-2020), κερδίζοντας βραβείο Έμμυ Εξαιρετικής Πρωταγωνίστριας σε Κωμική Σειρά και Χρυσή Σφαίρα Καλύτερης Ηθοποιού σε Τηλεοπτική Σειρά, Μιούζικαλ ή Κωμωδία. Ο ρόλος της ως θεία της Temple Grandin στην ταινία του HBO *Temple Grandin* (2010) της χάρισε μια υποψηφιότητα για Έμμυ. Άλλες τηλεοπτικές διακρίσεις περιλαμβάνουν την δραματική σειρά του HBO *[[Six Feet Under (τηλεοπτική σειρά)|Six Feet Under]]* (2003-–2005), την σειρά του Netflix *A Series of Unfortunate Events* (2017-2018), τη κωμική σειρά του Apple TV+ *The Studio* (2025) και την μετα-αποκαλυπτική σειρά του HBO *[[The Last of Us (τηλεοπτική σειρά)|The Last of Us]]* (2025).

## Βιογραφία
Η Κάθριν Ο' Χάρα γεννήθηκε στις 4 Μαρτίου 1954 στο Τορόντο, όπου και μεγάλωσε. Η οικογένειά της ήταν καθολική και είχε ιρλανδική καταγωγή. Ήταν το έκτο από τα επτά παιδιά της οικογένειας και η μικρότερη αδερφή της μουσικού και ηθοποιού Μαίρη Μάργκαρετ Ο' Χάρα. Αποφοίτησε από το Burnhamthorpe Collegiate Institute το 1974, όπου καθηγήτριά της υπήρξε η Κάρολιν Πάρις, μελλοντική δήμαρχος στο Μισισάουγκα.

## Προσωπική ζωή και θάνατος
Το 1983, η Ο' Χάρα δήλωσε στο περιοδικό *[[Rolling Stone]]* ότι ήταν «ένα καλό καθολικό κορίτσι στη καρδιά». Γνωρίστηκε με τον παραγωγή Μπο Γουέλτς στα γυρίσματα της ταινίας *Ο Σκαθαροζούμης* το 1988 και παντρεύτηκαν το 1992. Απέκτησαν δύο γιους, που γεννήθηκαν το 1994 και το 1997.

Η Ο' Χάρα είχε διπλή υπηκοότητα: καναδική και αμερικανική. Το 2017 έγινε αξιωματικός του Τάγματος του Καναδά. Το 2021 έγινε επίτιμη δήμαρχος στη πόλη Μπρέντγουντ του Λος Άντζελες.

Έπασχε από δεξτροκαρδία με situs inversus (αναστροφή οργάνων), μια κατάσταση στην οποία η καρδιά και άλλα σημαντικά εσωτερικά όργανα του οργανισμού βρίσκονται σε αντίθετη θέση από τη φυσιολογική.

Στις 30 Ιανουαρίου 2026, ένας εκπρόσωπος της Πυροσβεστικής Υπηρεσίας του Λος Άντζελες δήλωσε ότι η υπηρεσία είχε λάβει μια κλήση από την οικία της Ο' Χάρα στις 4:48 πμ τοπική ώρα σχετικά με μια γυναίκα που πιστεύεται ότι ήταν η Ο' Χάρα. Μεταφέρθηκε στο νοσοκομείο «σε σοβαρή κατάσταση» και πέθανε αργότερα την ίδια μέρα στο Λος Άντζελες, σε ηλικία 71 ετών.

## Φιλμογραφία
### Κινηματογράφος

### Τηλεόραση

### Μουσικά βίντεο

### Video games

## Παραπομπές


## Εξωτερικοί σύνδεσμοι
* 
* Catherine O'Hara at Northernstars.ca
* 
* Catherine O'Hara at thecanadianencyclopedia.ca

Κατηγορία:Αμερικανίδες ηθοποιοί κινηματογράφου
Κατηγορία:Αμερικανοί ιρλανδικής καταγωγής
Κατηγορία:Αμερικανοί Ρωμαιοκαθολικοί
Κατηγορία:Αμερικανοί κωμικοί σκετς
Κατηγορία:Αμερικανίδες ηθοποιοί τηλεόρασης
Κατηγορία:Αμερικανοί τηλεπαρουσιαστές
Κατηγορία:Αμερικανίδες ηθοποιοί φωνής
Κατηγορία:Καναδές ηθοποιοί κινηματογράφου
Κατηγορία:Καναδές ηθοποιοί τηλεόρασης
Κατηγορία:Καναδές ηθοποιοί φωνής
Κατηγορία:Πολιτογραφημένοι πολίτες των Ηνωμένων Πολιτειών
Κατηγορία:Αξιωματικοί του Τάγματος του Καναδά